Hirtshals Fyr har ansøgt familiefonden om penge til et større bygningsprojekt, der skal sikre fyrbygningernes bevarelse og understrege fyretablissementets æstetiske fremtoning i området. I betingelser for modtagelse af millionen hedder det således også, at donationen udelukkende skal benyttes til det bygningsmæssige formål, og at midlerne ikke må indgå i almindelig drift. - Vi er meget taknemmelige for den fornemme gave, som bliver startskuddet til et projekt, som vi virkelig ser frem til. Nyt tag på begge bygninger ved Fyret - og allerhelst tag af naturskifer, som har op mod 100 års levetid. Det vil understrege bygningernes æstetiske værdi, siger formanden for Hirtshals Fyr Fond, Torben Vandsted.

Referat:
Fond donerer en million til fyr.